o
Perustuksen laskeminen
Rakenna kalliolle
Raamattu noudattaa hyvän opetuksen periaatteita, joista eräs on, että
opetus alkaa tutusta ja päätyy tuntemattomaan.
Ei pidä koskaan aloittaa tuntemattomasta vaan
aina kannattaa edetä tutusta tuntemattomaan.
Raamattu puhuu ensin yksinkertaisista, arkisista kokemuksista
ja antaa niille hengellisen sisällön.
Tästä on useita esimerkkejä.
Raamattu kertoo viljelijästä, joka kylvää siementä,
kalastajasta, joka kalastaa verkolla,
sotilaasta, joka pukee ylleen haarniskan.
Täysin erilainen esimerkki on morsian, joka valmistautuu häihin.
Tässä vain muutama esimerkki.
Keskityn nyt erääseen tuttuun toimintaan, talon rakentamiseen.
Tätä kristityn elämän kuvaa Raamattu viljelee enemmän kuin mitään muuta.
Katsotaan ensin Juudaksen kirjeen jakeita 20 ja 21,
joissa on kehotuksen sanaa uskoville.
Rakkaat ystävät, rakentakaa te edelleen elämäänne
pyhimmän uskonne perustalle, Pyhässä Hengessä rukoillen.
Tässä meitä kehotetaan rakentamaan elämämme
pyhimmän uskomme perustalle.
Tämä on esimerkki Raamatun rakentamiseen liittyvästä kielikuvasta.
Meidän tulee rakentaa itseämme.
Toinen esimerkki on Efesolaiskirje 2:21-22,
joissa puhutaan Herran pyhästä temppelistä:
Hän liittää teidätkin Hengellään rakennuskivinä Jumalan asumukseen.
Jae tarkoittaa sitä, että meidän tulee kristittyinä rakentua yhteen
Pyhässä Hengessä Jumalan asumukseksi.
Pietari kirjoitta 1. kirjeensä luvussa 2:4-5 näin: Tulkaa Hänen luokseen,
elävän kiven luo, jonka ihmiset ovat hylänneet
mutta joka on Jumalan valitsema ja Hänen silmissään kallisarvoinen.
Ja rakentukaa itsekin elävinä kivinä
hengelliseksi rakennukseksi, pyhäksi papistoksi,
toimittaaksenne hengellisiä uhreja,
jotka ovat Jumalalle otollisia Jeesuksen Kristuksen tähden.
Tässä meitä jokaista verrataan eläviin kiviin,
joista rakennetaan pyhä temppeli, jossa Herra asuu.
Viimeinen esimerkki on Apostolien tekojen luvusta 20,
Paavalin jäähyväispuhe Efesoksen seurakunnan vanhimmille,
joita hän rakasti suuresti, koska juuri Efesoksessa
Paavalin julistus tuotti hedelmää enemmän kuin missään muualla.
Puheessaan Paavali sanoo, etteivät he enää tulisi näkemään häntä.
Tilanne oli kaikille liikuttava.
Hän hyvästeli efesolaiset jakeella 32:
Jätän nyt teidät Jumalan ja hänen armonsa sanan haltuun,
sen sanan, jossa on voima rakentaa teitä ja
antaa perintöosa kaikkien pyhitettyjen joukossa.
Paavali sanoo, että meitä rakentaa Jumalan armon sana eli Raamattu,
jonka sana antaa perintöosan niille, jotka on erotettu
Jeesukseen Kristukseen uskon kautta.
En ole rakennusmies, mutta tiedän, että perustuksen on oltava luja,
rakennettiinpa talo tiilestä, kivestä, betonista tai puusta.
Raamattu teroittaa tätä seikkaa.
Perustuksesta riippuu minkä kokoinen ja painoinen rakennus voi olla.
Näin on kristityn elämässä.
Voit rakentua kristittynä sen verran kuin perustus sallii.
Millainen on sinun perustuksesi?
Oletko valanut kestävän perustuksen?
On vain yksi perustus, joka kestää. Se on Jeesus Kristus.
1. Korinttilaiskirjeen luvussa 3 Paavali käyttää kahta kielikuvaa:
maanviljelystä ja rakentamista.
Jae 9: 6.29 Me olemme Jumalan työtovereita,
te olette Jumalan pelto ja Jumalan rakennus.
Jumalalta saamani armon mukaan olen taitavan rakentajan tavoin
laskenut perustuksen, jolle joku toinen rakentaa.
Mutta kukin katsokoon, miten rakentaa.
Perustus on jo laskettu ja se on Jeesus Kristus.
Muuta perustusta ei kukaan voi laskea.
Paavali vakuuttaa, ettei ole muuta kristityn elämän perustaa kuin
Jeesus itse.
Mikään muu perustus ei kestä koettelemuksissa.
Jokaisen on tärkeää tietää mille perustukselle elämä rakentuu.
Onko perustuksemme todella Jeesus Kristus?
Onko meillä suhde Jeesukseen, jonka avulla voimme olla
yhteydessä omakohtaisesti Häneen?
On erittäin tärkeää laskea perustus Jeesukseen.
Käytän hetken selvittääkseni
miten voimme laskea perustuksen Jeesuksen varaan.
Tutki elämääsi, hengellistä tilaasi ja hengellisiä kokemuksiasi
ja tarkista onko elämäsi oikealla perustalla.
Katsotaan Matteus 16:sta perusopetusta.
Jakeesta 13 eteenpäin Jeesus puhuu opetuslapsilleen:
Kun Jeesus oli tullut Filippoksen Kesarean seudulle,
Hän kysyi opetuslapsiltaan: ”Kuka Ihmisen Poika on?
Mitä ihmiset Hänestä sanovat?"
He vastasivat: ”Toisten mielestä Hän on Johannes Kastaja,
toisten mielestä Elia, joidenkin mielestä Jeremia
tai joku muu profeetoista.”
Sitten Hän kysyy henkilökohtaisesti.
”Entä te? Kuka Minä teidän mielestänne olen?”
Simon Pietari vastasi: ”Sinä olet Messias, elävän Jumalan poika.”
Se oli ratkaiseva hetki Pietarin elämässä ja
koko kristikunnan historiassa.
”Sinä olet Messias, elävän Jumalan poika.”
Jeesus vastasi: ”Autuas olet sinä, Simon, Joonan poika.
Tätä ei sinulle ole ilmoittanut liha eikä veri, vaan
Minun Isäni, joka on taivaissa.
Ja Minä sanon sinulle: Sinä olet Pietari,
ja tälle kalliolle Minä rakennan kirkkoni.
Sitä eivät tuonelan portit voita.”
Jeesus käyttää Pietarin vastausta näyttämään meille
miten me voimme laskea perustuksen Jeesuksen Kristuksen varaan.
Selitän muutamia jakeita.
Jakeessa 18 Jeesus sanoo:
”Sinä olet Pietari” kreikaksi petros,
”ja tälle kalliolle” kreikaksi petra,
”Minä rakennan kirkkoni.”
Monesti sanotaan, että Pietari on kirkon perustus.
Jos niin olisi, rakennus tutisisi, koska myöhemmin
Jeesus nuhtelee Pietaria sanoen:
”Mene pois saatana” ja Pietari kielsi Herran kolmesti
ja ylösnousemuksen jälkeen Paavalin piti nuhdella Pietaria
totuuden väärentelystä, koska Pietari pelkäsi juutalaisia.
Olen kiitollinen siitä, ettei kirkkoa ole perustettu Pietarin varaan.
Alkuperäinen kreikankielinen testamentti selvittää asian näin:
”Sinä olet Pietari (petros), ja tälle kalliolle (petra)
Minä rakennan kirkkoni.”
Petros merkitsee kiveä tai lohkaretta,
tavallisesti kiveä, jonka voi ottaa käteen kivittämistä varten.
Petra merkitsee peruskalliosta esiin pistävää kalliota
ja kalliojyrkännettä.
Mikä on peruskallio?
Se on sitä mitä Pietari koki tunnistaessaan
Pyhän Hengen vaikutuksesta kuka Jeesus on.
Kukaan ei voi tietää kuka Jeesus todella on, ellei
Isä Jumala paljasta sitä Pyhän Hengen kautta.
Petra on siis peruskallio, jolle kristinusko perustuu.
Emme kohtaa Jeesusta talonrakentajan poikana
emmekä historiallisena henkilönä
vaan ikuisena Jumalan Poikana, jota ei ole luotu.
Tämä meidän on tunnustettava, mikäli haluamme rakentaa tälle kalliolle.
Meidän on koettava samalla tavoin kuin Pietari.
Olen sanonut monta kertaa, että voit olla seurakunnassa,
osallistua uskonnollisiin seremonioihin ja rukoilla,
mutta et ole muuttunut.
Jos todella kohtaat Jeesuksen, sinä muutut.
Jokainen Jeesuksen kohdannut ei ole entisensä.
Jokaisen on kysyttävä itseltään:
”Olenko kohdannut Herran Jeesuksen niin, että elämäni on muuttunut?”
Otan neljä peräkkäistä vaihetta, jotka Pietari kävi läpi
kohdatessaan Jeesuksen.
Ensimmäinen vaihe oli kohtaaminen.
Jeesus ja Pietari kohtasivat kasvotusten.
Heidän välillään ei ollut välittäjää, ei pappia, ei ketään.
Pietari kohtasi Jeesuksen suoraan. Niin pitää meidänkin.
Jeesus sanoi toisaalla:
”Minä olen portti. Se, joka tulee sisään Minun kauttani, pelastuu.”
On vain yksi tie Jumalan valtakuntaan: tuo portti.
Portti ei ole seurakunta, ei oppi vaan se on Jeesus.
”Minä olen portti.”
Toinen vaihe oli ilmoitus, jonka Isä Jumala antoi
Pyhän Hengen välityksellä.
Jeesus sanoi. ”Tätä ei sinulle ole ilmoittanut liha eikä veri.”
Tätä ei voi tajuta aistein vaan ilmoituksen avulla.
Tämä on tärkeää.
Kukaan ei voi tuntea Jeesusta ikuisena Jumalan Poikana
ilman henkilökohtaista ilmoitusta.
Voit opiskella teologiaa, mennä raamattukouluun ja toimia pappina,
mutta ilman henkilökohtaista ilmoitusta Jeesuksesta et voi tuntea Häntä.
Tämä ilmoitus tulee Isä Jumalalta
Jeesuksen Kristuksen, Pojan välityksellä.
Nyt kysyn sinulta, oletko kohdannut Jeesuksen henkilökohtaisesti?
Minä olen. Yli 50 vuotta sitten keskellä yötä armeijan parakissa
toisessa maailmansodassa kohtasin Jeesuksen.
En tuntenut kristinoppia enkä evankelista kieltä
enkä tiennyt olenko pelastunut ja uudelleen syntynyt.
Opin kaikki nämä myöhemmin.
Mutta minä muutuin radikaalisti ja pysyvästi.
Minusta ei tullut täydellistä enkä ole sitä vieläkään,
mutta muutuin paremmaksi.
Kolmanneksi meidän tulee ottaa vastaan se, mitä Pyhä Henki meille näyttää.
Meidän tulee sanoa: Kyllä, minä uskon. Minä otan vastaan.”
Meidän on annettava vastaus, joka
ei tule automaatista vaan sisältämme.
Neljänneksi meidän on tunnustettava julkisesti
uskomme Jeesukseen niin kuin Pietari sanoessaan:
”Sinä olet Kristus, Messias”. Hän sanoi sen julkisesti.
Puhutaan salaa uskovista ja heitä on varsinkin maissa, jossa
uskon tunnustaminen julkisesti merkitsisi kuolemaa.
Kukaan ei voi pitää uskoaan salassa ikuisesti.
Luen mitä Jeesus sanoo Matteus 10:32-33.
”Joka tunnustautuu Minun omakseni ihmisten edessä,
sen Minäkin tunnustan omakseni Isäni edessä taivaissa.
Mutta joka ihmisten edessä kieltää Minut,
sen Minäkin kiellän Isäni edessä taivaissa.”
Jeesus ei anna meille kolmea vaihtoehtoa vaan vain kaksi.
Joko tunnustat tai kiellät.
Jos et sopivassa tilanteessa tunnusta, se katsotaan kieltämiseksi.
Jokainen joutuu joskus tilanteeseen, jossa avoimesti
tunnustamme uskomme Herraan Jeesukseen.
Tämä on kriittinen hetki monille.
Huomasin armeijassa, että on parasta tunnustaa kaikille heti, että
olin tullut uskoon. Silloin ei tarvitse myöhemmin selitellä.
Polvistuin vuoteeni ääreen rukoilemaan joka ilta.
Se viestitti muille mikä minä olin. Näin oli helpointa.
Tapasin kristittyjä, jotka eivät tehneet uskoaan heti selväksi.
Jälkeenpäin oli vaikeampaa tunnustaa uskonsa.
Suosittelen välitöntä tunnustamista.
Ei tarvitse olla katusaarnaaja, voit olla kotiäiti tai opiskelija, mutta
missä oletkin, tee selväksi muille, että uskot Jeesukseen, Jumalan Poikaan.
Kertaan vielä neljä vaihetta, joilla rakennamme
elämän perustusta Jeesukseen.
Ensiksi oli kohtaaminen,
toiseksi Isän Jumalan ilmoitus Pyhän Hengen kautta,
kolmanneksi Pietari otti vastaan ilmoituksen ja
neljänneksi hän tunnusti uskonsa julkisesti.
Nyt ehkä kysyt, onko Pietarin kokema ilmoitus mahdollista nykyisin.
Onko nykyihmisen mahdollista tuntea Jeesus yhtä todellisesti
ja henkilökohtaisesti kuin Pietari ja muut opetuslapset?
Korostan kahta asiaa:
Jeesusta ei ilmoitettu Pietarille talonrakentajan poikana,
jona Pietari oli Hänet ennen tuntenut.
Jeesus ilmoitettiin Pietarille ikuisena Jumalan Poikana.
Heprealaiskirje 13:8 sanoo:
Jeesus Kristus on sama eilen, tänään ja ikuisesti.
Hän ei ole muuttunut eikä koskaan muutu.
Kyse ei ole kielestä tai kulttuurista tai vaatetuksesta
vaan ikuisesta Jeesuksen persoonasta.
Sen Pietari kohtasi ehkä ensimmäisen kerran elämässään.
Hän sai todella ilmoituksen siitä, kuka Jeesus on.
Toiseksi, ilmoitus tuli Pyhän Hengen välityksellä.
Raamattu kutsuu Pyhää Henkeä ikuiseksi,
ajattomaksi Hengeksi.
Aika, muoti, historia, tavat tai kieli eivät muuta Pyhää Henkeä.
Näistä kahdesta syystä meidän on mahdollista saada
samanlainen suora ja henkilökohtainen
ilmoitus Jeesuksesta kuin minkä Pietari sai.
Siksi, että ilmoitus koskee ikuista Jumalan Poikaa
ja siksi, että ilmoittaja, Pyhä Henki, on ikuinen.
Laskettuasi perustuksen, kuinka käytännössä jatkat rakentamista?
Muistat kuinka käytimme aluksi kielikuvia rakentamisesta.
Miten siis rakentaa perustukselle?
Katsotaanpa Jeesuksen tunnettua vertausta
järkevästä ja tyhmästä miehestä Matteus 7:ssä.
Kumpikin rakensi talon, mutta eri tavoin:
”Jokainen, joka kuulee nämä sanani ja tekee niiden mukaan,
on kuin järkevä mies, joka rakensi talonsa kalliolle.
Alkoi sataa, tulvavesi virtasi ja myrskytuuli pieksi taloa,
mutta se ei sortunut, sillä se oli rakennettu kallioperustalle.
Jokainen, joka kuulee nämä sanani mutta ei tee niiden mukaan,
on kuin tyhmä mies, joka rakensi talonsa hiekalle.
Alkoi sataa, tulvavesi virtasi ja myrskytuuli pieksi taloa,
ja se sortui, maan tasalle saakka.”
Molempia taloja koetteli sama myrsky.
Kaikkia taloja testattiin.
Kaikkia taloja koetteli sama myrsky.
Kristityn elämässä on myös myrskyjä.
Jumala ei ole luvannut myrskytöntä elämää.
Paavali ja Barnabas sanoivat:
Jumalan valtakuntaan meidän on mentävä monen ahdingon kautta.
Jos vältyt ahdingoilta, on kyseenalaista
oletko matkalla Jumalan valtakuntaan.
En nyt selitä, miksi meidän on kuljettava ahdinkojen läpi, mutta
Jumalalla on niissä jokin tarkoitus.
Jos ole nyt ahdingossa, älä luovuta.
Jumala vie sinut läpi ahdingon ja ymmärrät lopulta, että
Hän opetti sinulle jotain, mitä et olisi oppinut muulla tavoin.
Tiedän sen omasta kokemuksestani. En saarnaa teoriaa.
Miten viisas mies rakentaa?
Kahdella tavalla.
Kuuntelemalla Jeesusta ja tekemällä Hänen
eli Raamatun sanan mukaan.
Miten tälle perustukselle voi rakentaa? Samalla tavoin.
Kuuntelemalla mitä Raamattu sanoo ja tekemällä sen mukaan.
Älä tyydy vain kuuntelemaan,
koska Raamattu ei lupaa mitään pelkälle kuulijalle
vaan sille, joka kuulee ja tekee sanan mukaan.
Raamatun ja Jeesuksen opetus on pantava käytäntöön omassa elämässä.
Tulet huomaamaan, että Jumala avaa jatkuvasti uusia alueita,
joilla sinun tulee panna totuus käytäntöön.
Olen ollut kristitty yli 50 vuotta,
mutta Jumala näyttää minulle uusia elämän alueita käyttää Hänen sanaansa.
Taloni ei ole valmis. Se on yhä rakenteilla, mutta
kiitän Jumalaa siitä, että taloni on kestänyt monet myrskyt.